**Արձանագրություն**

**,,18.03.2025թ.,, ք. Բերդ**

 Սույն թվականի մարտի 18-ին, ժամը՝ 1200-ին Բերդ համայնքի Նորաշեն բնակավայրի մշակույթի տանը տեղի ունեցավ ՀՀ Տավուշի մարզի Բերդ համայնքի Նորաշեն բնակավայրում 200 աշակերտով և 40 տեղանոց մանկապարտեզով կրթահամալիր կառուցելու նախագծի վերաբերյալ հանրային քննարկում՝ «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի /21.06.2014թ. ՀՕ-110-Ն/ 12-րդ, 13-րդ հոդվածների, 16-րդ հոդվածի և ՀՀ կառավարության 2015թ. նոյեմբերի 19-ի «Հանրային ծանուցման և քննարկումների իրականացման կարգը սահմանելու մասին» թիվ 1325-Ն որոշմամբ սահմանված կարգով:

**Օրակարգ**

ՀՀ Տավուշի մարզի Բերդ համայնքի Նորաշեն բնակավայրում 200 աշակերտով և 40 տեղանոց մանկապարտեզով կրթահամալիր կառուցելու վերաբերյալ հանրային քննարկում

 Հանրային քննարկմանը ներկա էին.

* Բերդ խոշորացված համայնքի ղեկավարի տեղակալը
* ,,Հայնախագիծ,, ԲԲԸ-ի ներկայացուցիչներ
* Բերդի համայնքապետարանի աշխատակիցները
* ,, Նորաշենի մանկապարտեզ,, ՀՈԱԿ-ի աշխատակիցները
* ,,Նորաշենի միջնակարգ դպրոցի,, աշխատակիցները
* Նորաշեն բնակավայրի գրադարանի և մշակույթի տան աշխատակիցները
* Բերդ համայնքի Նորաշեն բնակավայրի վարչական ղեկավարը
* Հասարակական կազմակերպություններից ներկայացուցիչներ
* Նորաշեն բնակավայրի ակտիվ բնակիչները

**Ելույթ ունեցան**

Բացման խոսքով հանդես եկավ Բերդ խոշորացված համայնքի ղեկավարի տեղակալ, հանրային լսումների, քննարկումների կազմակերպման և անցկացման պատասխանատու՝ Մհեր Պապյանը, ներկայացնելով հանրային քննարկումների նպատակը:

ՀՀ տարածքային զարգացման հիմնադրամի ներկայացուցիչ՝ Ռուբեն Վարդանյանը ներկայացրեց Նորաշեն բնակավայրում 200 աշակերտով և 40 տեղանոց մանկապարտեզով կրթահամալիր կառուցելու վերաբերյալ նախագիծը, ծանոթացրեց շինարարական աշխատանքների հետ կապված բոլոր ժամկետներին: Տեղեկացրեց նաև , որ շինարարության ընթացքում կիրականցվի խիստ վերահսկողություն և խոսքը փոխանցեց ,,Հայնախագիծ,, ԲԲԸ -ի առաջին փոխտնօրեն՝ Հայկազ Սողոմոնյանին:

Սողոմոնյանը հստակ ներկայացրեց կառուցվող կրթահամալիրի դասասենյակների, սանհանգույցների, մարզադահլիճի, հետ կապված բոլոր մանրամասները:

**Հանրային լսման ընթացքում.**

Արտահայտվեցին` Ռիտա ՈՒզունյանը, Մհեր Պապյանը, Գոռ Աբրահամյանը, Լուսինե Եսայանը:

«Հայնախագիծ» ԲԲԸ-ի առաջին փոխտնօրեն Հայկազ Սողոմոնյանը ներկաների բարձրաձայնած բոլոր հարցերին տվեց սպառիչ պատասխաններ:

Հանրային քննարկման արդյունքում մասնակիցները հավանության արժանացրին «Հայնախագիծ» ԲԲԸ-ի ներկայացրած՝ Բերդ համայնքի Նորաշեն բնակավայրում 200 աշակերտի և 40 տեղանոց մանկապարտեզով կրթահամալիր կառուցելու նախագիծը:

Վարող՝ Մհեր Պապյան/Բերդ համայնքի ղեկավարի տեղակալ/

Արձանագրող՝ Աննա Նավասարդյան /Քարտուղարության, քաղաքացիների սպասարկման և անձնակազմի կառավարման բաժնի պետ/